अन्तर्राष्ट्रिय करातेमा भाग लिन नेपाली टोली भारत प्रस्थान
नवौं अन्तर्राष्ट्रिय कराते च्याम्पियनसीप २०२० तथा अन्तर्राष्ट्रिय र्स्पोट्स एक्सलेन्स अवार्ड २०२० मा सहभागि हुन नेपाली कराते टोली मंगलबार भारत प्रस्थान गरेको छ । कोलकत्तास्थित रबिन्द्र भवनमा पुस २४ देखि २६ गतेसम्म चल्ने प्रतियोगितामा भाग लिन करातेका मुख्य प्रशिक्षक के.बि राना को नेतृत्वमा २० खेलाडी र ७ अफीयिसल गरी २७ जनाको टोली त्यसतर्फ लागेको हो । 
रुपन्देही — नवौं अन्तर्राष्ट्रिय कराते च्याम्पियनसीप २०२० तथा अन्तर्राष्ट्रिय र्स्पोट्स एक्सलेन्स अवार्ड २०२० मा सहभागि हुन नेपाली कराते टोली मंगलबार भारत प्रस्थान गरेको छ । कोलकत्तास्थित रबिन्द्र भवनमा पुस २४ देखि २६ गतेसम्म चल्ने प्रतियोगितामा भाग लिन करातेका मुख्य प्रशिक्षक के.बि राना को नेतृत्वमा २० खेलाडी र ७ अफीयिसल गरी २७ जनाको टोली त्यसतर्फ लागेको हो । टोलीलाई नेपाल–भारतको दशगजा क्षेत्र बेलहियामा तिलोत्तमा नगरपालिकाका प्रमुख बासुदेव घिमिरेलको टोलीले विदाई गरेको हो । नगरप्रमुख घिमिरेले नेपालको राष्ट्रिय झण्डा हस्तान्तरण गर्दै खेलाडी तथा अफिसीयललाई बिदाई गरेका थिए ।जापान गोजुरियोको नेतृत्वमा यस अघि पनि अन्तर्राष्ट्रिय प्रतियोगितामा भाग लिएको मध्ये ३ वटा प्रतियोगितामा राना नेतृत्वको कराते टोली टिम च्याम्पीयन भइसकेको छ । 